Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: A magánszemélyek közmûfejlesztési támogatásáról szóló 262/2004. (IX. 23.) Korm. rendelet
Paragraph Index: 1868

2. Lakossági víz- és csatornaszolgáltatás támogatása Elõirányzat: 5 500,0 millió forint Az elõirányzat azoknak a településeknek a támogatására szolgál, amelyeken az önkormányzati, az állami és egyéb szolgáltatók által végzett lakossági közmûves ivóvízellátás és szennyvízszolgáltatás, valamint a más vízközmû társaságtól vásárolt (átvett) lakossági célú ivóvíz ráfordításai magasak. A támogatás igénylésének és elbírálásának részletes rendjérõl a környezetvédelmi és vízügyi miniszter – a belügyminiszter, a pénzügyminiszter, az egészségügyi miniszter és az ifjúsági, családügyi, szociális és esélyegyenlõségi miniszter véleményének kikérésével – 2005. január 31-éig rendeletet ad ki. Az igényekrõl a – Környezetvédelmi és Vízügyi Minisztérium által vezetett – tárcaközi bizottság javaslata alapján a környezetvédelmi és vízügyi miniszter dönt. A tárcaközi bizottság – a rendelkezésére álló elõirányzat keretei között – az érintett körben figyelembe veszi az igénybejelentést megelõzõ egyéves idõszak lakossági fogyasztásának mennyiségét, az ebben várható változásokat, a szolgáltatás tényleges, illetve várható ráfordításait, valamint azt, hogy az érintett önkormányzatok – a szolgáltatóval egyeztetett – igénybejelentései képviselõtestületi határozatokkal alátámasztottak-e. Több települést ellátó szolgáltató esetén vagy regionális érdekek érvényesítésére a támogatás összegét a bizottság a támogatási küszöbérték feletti települések átlagos fajlagos ráfordításai alapján is megállapíthatja. A támogatás megállapításánál az elismert ráfordításon belüli értékcsökkenési leírás, illetve az önkormányzati használati díjban szereplõ értékcsökkenési leírást pótló hányad nem haladhatja meg az eszközök pótlásának, felújításának céljaira felhasznált mértéket. A tárcaközi bizottság intézkedik arról is, hogy a jóváhagyott összeg az egy települést ellátó vízközmû esetén a szolgáltató székhelye szerinti önkormányzathoz, több települést ellátó vízközmû esetén pedig az igénybejelentésben megjelölt önkormányzathoz kerüljön átutalásra. A jóváhagyott összeget, ezen belül az eszközök pótlására és felújítására jóváhagyott összeget az önkormányzat, illetve a szolgáltató dokumentálható és ellenõrizhetõ módon, kizárólag a lakossági ivóvíz- és szennyvízszolgáltatás ráfordításainak csökkentésére használhatja fel. Ennek érdekében az önkormányzat és a szolgáltató szerzõdésben állapodik meg, amely rögzíti a központi költségvetésbõl kapott összeg pontos rendeltetését, és azt, hogy az összeg önkormányzathoz érkezésétõl számított sürgõs továbbutalása milyen idõtartamon belül történik meg. Az elõirányzat szolgál részbeni fedezetül az egészséges ivóvízzel való ellátás ideiglenes módozatainak ráfordításaira is.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes